Međunarodna telekomunikacijska unija
Međunarodna telekomunikaciona unija (eng. International Telecommunication Union - ITU) je međunarodna organizacija, tj. specijalizovana agencija Ujedinjenih nacija odgovorna za pitanja koja se tiču ​​informacijske i komunikacijske tehnologije. Prvobitno je osnovana kao Međunarodna telegrafska unija 17. maja 1865. godine (francuski: Union Internationale des Télécommunications) te se taj datum zvanično i uzima kao datum osnivanja ove organizacije. Sjedište unije se od 1948. godine nalazi u švicarskoj Ženevi a članica je i UN-ove Grupe za razvoj. U njeno članstvo uključeno je 193 države sa oko 700 sektora i asocijacija država članica. Bosna i Hercegovina je članica ove unije od 20. oktobra 1992. godine. Službeni jezici organizacije su: engleski, francuski, arapski, kineski, ruski i španski.